สอบถามเกี่ยวกับการกินยาคุมฉุกเฉินค่ะ เพิ่งมีเพศสัมพันธ์วันที่ 15/04 ไม่ได้ป้องกัน ทานยาคุมฉุกเฉินแบบ 2 เม็ด แล้ว วันที่ 20/04 มีเพศสัมพันธ์ หลั่งนอก สามารถทานยาคุมได้ไหมคะ ติดกันแบบนี้จะมีผลข้างเคียงอะไรไหมคะ (ขอบค่ะ)
สวัสดีค่ะ ยาคุมฉุกเฉิน เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อนโดยหากกินยาคุมฉุกเฉินไปหลายๆครั้งในรอบเดือนเดียวกัน อาจจะลดประสิทธิภาพของยาลงได้ และเพิ่มโอกาสการเกิดผลข้างเคียงต่างๆดังกล่าวไปแต่หากมีเพศสัมพันธ์ไปแล้ว ก็อาจจะต้องใช้เป็นยาคุมฉุกเฉิน หลังจากนี้ให้สังเกตรอบเดือน สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ และหากจะมีเพศสัมพันธ์แบบสอดใส่ แม้ไม่ลึก ไม่นาน ให้ใส่ถุงยางอนามัยเพื่อป้องกันเอาไว้ทุกครั้งค่ะ หรือกินยาคุมแบบแผงรายเดือน ฉีดยาคุม ฝังยาคุมเพื่อป้องกันไว้ก่อน